proxectonos/corpus_dominio_legal_administrativo_tmp huggingface dataset:
RESOLUCIÓN do 28 de abril de 2026 pola que se publica a adxudicación definitiva de centros docentes privados concertados da Comunidade Autónoma de Galicia seleccionados para participar no programa de inmersión lingüística activa en lingua inglesa, Spring Week, dirixido ao alumnado de sexto curso de educación primaria e de educación secundaria obrigatoria durante o curso 2025/26 (código de procedemento ED531F).
Consellería de Educación, Ciencia, Universidades e Formación Profesional — III. Outras disposicións — 07/05/2026

De conformidade co establecido no artigo 14 da Orde do 13 de xaneiro de 2026, da Dirección Xeral de Ordenación e Innovación Educativa, publicada no DOG e no portal educativo www.edu.xunta.gal o 4 de febreiro de 2026, pola que se regula a convocatoria e selección de centros docentes privados concertados da Comunidade Autónoma de Galicia para participar no programa de inmersión lingüística activa en lingua inglesa, Spring Week, dirixida ao alumnado de sexto curso de educación primaria e de educación secundaria obrigatoria durante o curso 2025/26, tras a análise e a valoración das reclamacións e renuncias presentadas contra a proposta de resolución provisional, publicada no portal educativo o 17 de marzo de 2026, e de acordo coa proposta do órgano instrutor emitida o 17 de abril de 2026, en exercicio da competencia delegada polo conselleiro de Educación, Ciencia, Universidades e Formación Profesional, en virtude do disposto no artigo 14 da citada Orde do 13 de xaneiro de 2026,
Primeiro. Seleccionar os centros docentes privados concertados da Comunidade Autónoma de Galicia, que figuran no anexo, para participar no programa de inmersión lingüística activa en lingua inglesa, Spring Week, durante o curso académico 2025/26, con indicación, para cada un deles, da puntuación obtida, do número de alumnado e quenda asignada, así como a relación de centros en reserva, ordenados segundo a puntuación acadada.
Segundo. Publicar esta resolución definitiva no
Diario Oficial de Galicia
e no portal educativo (http://www.edu.xunta.gal).
Terceiro. Contra esta resolución, que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da súa publicación no DOG, de acordo co disposto nos artigos 123 e 124 da Lei 39/2015, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de abril de 2026
RESOLUCIÓN do 28 de abril de 2026 pola que se anuncia o acordo do Pleno de publicación da memoria anual de actividades correspondente ao exercicio 2025 acompañada dos informes de fiscalización que se relacionan.
Consello de Contas de Galicia — III. Outras disposicións — 08/05/2026

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, da memoria anual de actividades correspondente ao exercicio 2025 acompañada dos informes de fiscalización que a seguir se relacionan:
– Informe de fiscalización da Conta Xeral da Comunidade Autónoma. Exercicio 2024.
– Informe de fiscalización da Conta Xeral do Sergas. Exercicio 2024.
– Informe económico-financeiro das entidades instrumentais. Exercicio 2024.
– Fiscalización selectiva do programa de atención primaria da saúde.
– Informe de fiscalización da Conta Xeral das corporacións locais. Exercicio 2024.
Ligazón para acceder á memoria de actividades exercicio 2025:
https://www.ccontasgalicia.es/gl/menus-consello/transparencia/actividades
Ligazón para acceder aos informes de fiscalización:
https://www.ccontasgalicia.es/gl/menus-consello/fiscalizacion/informes
Santiago de Compostela, 28 de abril de 2026
RESOLUCIÓN do 22 de abril de 2026, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 29 de decembro de 2025 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2026 (código de procedemento TR807J).
Consellería de Emprego, Comercio e Emigración — III. Outras disposicións — 08/05/2026

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto subvencionar a creación e/ou funcionamento de gabinetes técnicos en materia de igualdade laboral e de oportunidades e contra a fenda salarial.
Norma reguladora: Orde do 29 de decembro de 2025 pola que se establecen as bases reguladoras de axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2026.
Aplicación orzamentaria 14.02.324A.480.6.
Crédito orzamentario: 400.000,00 €, que se distribúe en:
50 % para asociacións empresariais e o 50 % restante para as organizacións sindicais intersectoriais.
Santiago de Compostela, 22 de abril de 2026
RESOLUCIÓN do 22 de abril de 2026, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 30 de decembro de 2025 pola que se regula o réxime de subvencións ás organizacións sindicais para o ano 2026 (códigos de procedemento TR807A e TR807B).
Consellería de Emprego, Comercio e Emigración — III. Outras disposicións — 08/05/2026

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: esta orde ten por obxecto subvencionar as actividades ordinarias das organizacións sindicais e a creación e/ou funcionamento de gabinetes técnicos das organizacións sindicais e para plans de formación de cadros de delegadas e delegados sindicais.
Norma reguladora: Orde do 30 de decembro de 2025 pola que se regula o réxime de subvencións ás organizacións sindicais e se procede á súa convocatoria para o ano 2026, tramitada por anticipado (códigos de procedemento TR807A e TR807B).
Aplicacións orzamentarias:
14.02.324A.481.6 - Programa I: axudas para o desenvolvemento das actividades ordinarias das organizacións sindicais durante o ano 2026.
14.02.324A.481.7- Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros de delegadas e delegados sindicais.
Crédito orzamentario: 1.099.800 €, que se distribúe en:
Programa I: 780.200 €.
Programa II: 319.600 €.
Santiago de Compostela, 22 de abril de 2026
RESOLUCIÓN do 29 de abril de 2026, da Dirección Xeral de Ordenación e Innovación Educativa, pola que se fai pública a convocatoria para a incorporación de novas seccións bilingües en centros sostidos con fondos públicos de ensino non universitario para o curso 2026/27.
Consellería de Educación, Ciencia, Universidades e Formación Profesional — III. Outras disposicións — 08/05/2026

Co obxecto de realizar a convocatoria de autorización de novas seccións bilingües en centros sostidos con fondos públicos de ensino non universitario para o curso 2026/27, esta dirección xeral resolve anunciar:
Primeiro. Que a regulación e a convocatoria de incorporación de novas seccións bilingües para o curso 2026/27 estarán dispoñibles no portal educativo da Consellería de Educación, Ciencia, Universidades e Formación Profesional http://www.edu.xunta.gal/portal
Segundo. Que os centros que desexen impartir o programa de seccións bilingües deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Terceiro. Que o prazo de presentación de solicitudes comezará o día seguinte ao da publicación deste anuncio no
Diario Oficial de Galicia
e rematará o día 31 de maio de 2026.
Santiago de Compostela, 29 de abril de 2026
ORDE do 27 de abril de 2026 pola que se extingue, de oficio, a autorización do centro privado Arturo, de Vigo, por cesamento das actividades docentes.
Consellería de Educación, Ciencia, Universidades e Formación Profesional — III. Outras disposicións — 08/05/2026

Mediante a Orde do 24 de febreiro de 2006, autorízase a apertura e o funcionamento do centro privado (CPR) Arturo, de Vigo, para impartir o ciclo formativo de grao medio de perrucaría.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Arturo, de Vigo, código 36024689, con efectos do día seguinte ao da publicación desta orde no
Diario Oficial de Galicia
.
Artigo 2. Inscrición no rexistro de centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de abril de 2026
ORDE do 27 de abril de 2026 pola que se autoriza o cambio de denominación específica do CEIP Víctor Sáenz, do concello de Mazaricos.
Consellería de Educación, Ciencia, Universidades e Formación Profesional — III. Outras disposicións — 08/05/2026

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Mazaricos.
Código: 15008490.
Denominación actual: Colexio de Educación Infantil e Primaria (CEIP) Víctor Sáenz.
Nova denominación: Colexio de Educación Infantil e Primaria (CEIP) San Cosme de Antes.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán interpoñer recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de abril de 2026
RESOLUCIÓN do 4 de maio de 2026 pola que se publican as subvencións concedidas ao abeiro da Orde do 23 de outubro de 2024 pola que se regulan as bases que rexerán o procedemento de concesión de axudas económicas para compensar os gastos do servizo de comedor das escolas infantís 0-3 dependentes de entidades privadas de iniciativa social para o curso 2024/25, e se procede á súa convocatoria (Diario Oficial de Galicia número 212, do 4 de novembro).
Consellería de Política Social e Igualdade — III. Outras disposicións — 12/05/2026

No
Diario Oficial de Galicia
núm. 212, do 4 de novembro de 2024, publicouse a Orde da Consellería de Política Social e Igualdade, do 23 de outubro de 2024, pola que se regulan as bases que rexerán o procedemento de concesión de axudas económicas para compensar os gastos do servizo de comedor das escolas infantís 0-3 dependentes de entidades privadas de iniciativa social para o curso 2024/25, e se procede á súa convocatoria.
Unha vez rematada a tramitación de todas as solicitudes presentadas e realizada a regularización do curso 2024/25, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Primeiro. Publicar as subvencións concedidas ao abeiro da Orde da Consellería de Política Social e Igualdade, do 23 de outubro de 2024, pola que se regulan as bases que rexerán o procedemento de concesión de axudas económicas para compensar os gastos do servizo de comedor das escolas infantís 0-3 dependentes de entidades privadas de iniciativa social para o curso 2024/25, e se procede á súa convocatoria (DOG núm. 212, do 4 de novembro), código de procedemento BS420F, que figuran no anexo.
Segundo. A convocatoria ten por finalidade establecer, en réxime de concorrencia non competitiva, o procedemento de concesión de axudas económicas destinadas ás entidades privadas de iniciativa social titulares das escolas infantís 0-3 anos para bonificar e compensar os gastos derivados da prestación do servizo de comedor aos nenos e nenas como persoas usuarias da escola e do dito servizo durante o curso escolar 2024/25.
Terceiro. Ás axudas obxecto desta convocatoria destínase un orzamento total de 1.237.103,00 € na aplicación orzamentaria 38.02.312B.481.3.
Santiago de Compostela, 4 de maio de 2026
RESOLUCIÓN do 4 de maio de 2026 pola que se publican as subvencións concedidas ao abeiro da Orde do 26 de xuño de 2024 pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e das nenas da Comunidade Autónoma de Galicia en escolas infantís 0-3 para o curso 2024/25, e se procede á súa convocatoria (código de procedemento BS420C).
Consellería de Política Social e Igualdade — III. Outras disposicións — 12/05/2026

No
Diario Oficial de Galicia
núm. 128, do 3 de xullo de 2024, publicouse a Orde da Consellería de Política Social e Igualdade, do 26 de xuño de 2024, pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e das nenas da Comunidade Autónoma de Galicia en escolas infantís 0-3 para o curso 2024/25, e se procede á súa convocatoria (código de procedemento BS420C).
Unha vez rematada a tramitación de todas as solicitudes presentadas e realizada a regularización do curso 2024/25, en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Primeiro. Publicar as subvencións concedidas ao abeiro da Orde da Consellería de Política Social e Igualdade, do 26 de xuño de 2024, pola que se regulan as bases que rexerán o procedemento de concesión de axudas a entidades privadas para o fomento da gratuidade da atención educativa dos nenos e das nenas da Comunidade Autónoma de Galicia en escolas infantís 0-3 para o curso 2024/25, e se procede á súa convocatoria (código de procedemento BS420C), que figuran no anexo.
Segundo. A convocatoria ten por finalidade establecer, en réxime de concorrencia non competitiva, o procedemento de concesión de axudas económicas a entidades privadas para promover a aplicación nas escolas infantís 0-3 da súa titularidade dunha bonificación do 100 % do prezo correspondente á atención educativa prestada aos nenos e nenas da Comunidade Autónoma de Galicia entre o 1 de setembro de 2024 e o 31 de xullo de 2025.
Terceiro. Ás axudas obxecto desta convocatoria destínase un orzamento total 45.716.782 €, dos cales 33.955.367 € se imputarán á aplicación orzamentaria 38.02.312B.470.2 e 11.761.415 € á aplicación 38.02.312B.481.3.
Santiago de Compostela, 4 de maio de 2026
RESOLUCIÓN do 4 de maio de 2026 pola que se publican as subvencións concedidas ao abeiro da Orde do 9 de agosto de 2024 pola que se regulan as bases que rexerán o procedemento de concesión de axudas para o funcionamento e gratuidade da atención educativa das escolas infantís 0-3 e puntos da atención á infancia de titularidade municipal para o curso 2024/25, e se procede á súa convocatoria (código de procedemento BS420D).
Consellería de Política Social e Igualdade — III. Outras disposicións — 12/05/2026

No
Diario Oficial de Galicia
núm. 167, do 30 de agosto de 2024, publicouse a Orde da Consellería de Política Social e Igualdade, do 9 de agosto de 2024, pola que se regulan as bases que rexerán o procedemento de concesión de axudas para o funcionamento e gratuidade da atención educativa das escolas infantís 0-3 e puntos da atención á infancia de titularidade municipal para o curso 2024/25, e se procede á súa convocatoria (código de procedemento BS420D).
Unha vez rematada a tramitación de todas as solicitudes presentadas e realizada a regularización do curso 2024/25, en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Primeiro. Publicar as subvencións concedidas ao abeiro da Orde da Consellería de Política Social e Igualdade, do 9 de agosto de 2024, pola que se regulan as bases que rexerán o procedemento de concesión de axudas para o funcionamento e gratuidade da atención educativa das escolas infantís 0-3 e puntos da atención á infancia de titularidade municipal para o curso 2024/25, e se procede á súa convocatoria (código de procedemento BS420D).
Segundo. A convocatoria ten por finalidade establecer, en réxime de concorrencia non competitiva, o procedemento de concesión de axudas económicas para escolas infantís 0-3 anos e puntos de atención á infancia existentes, que consta de dúas liñas: a liña 1, que financiará gastos de mantemento, e a liña 2, que compensará a aplicación dunha bonificación do 100 % do prezo correspondente á atención educativa e matrícula, se é o caso, das prazas ocupadas polo alumnado de 0-3 anos entre o 1 de setembro de 2024 e o 31 de xullo de 2025.
Terceiro. Ás axudas obxecto desta convocatoria destínase un orzamento total de 7.713.400,00 €, dos cales 3.100.000,00 € se imputarán á aplicación orzamentaria 38.02.312B.460.01 e 4.613.400,00 € á aplicación orzamentaria 38.02.312B.460.01.
Santiago de Compostela, 4 de maio de 2026
RESOLUCIÓN do 5 de maio de 2026, da Secretaría Xeral de Medios, pola que se dá publicidade aos convenios de colaboración subscritos dentro do primeiro cuadrimestre do ano 2026.
Presidencia da Xunta de Galicia — III. Outras disposicións — 12/05/2026

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño darlle publicidade aos convenios de colaboración subscritos pola Secretaría Xeral de Medios dentro do primeiro cuadrimestre do ano 2026, que se incorporan como anexo a esta resolución.
Santiago de Compostela, 5 de maio de 2026
RESOLUCIÓN do 30 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2023 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga), e se aproba a súa convocatoria para o ano 2024 (código de procedemento TR351F).
Consellería de Emprego, Comercio e Emigración — III. Outras disposicións — 11/05/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 13.30.322C.460.3 da Orde do 27 de decembro de 2023 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da renda de integración social de Galicia (Risga), e se aproba a súa convocatoria para o ano 2024 (código de procedemento TR351F).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.pap.hacienda.gob.es/bdnstrans/GE/es/convocatorias/739001/concesiones
Santiago de Compostela, 30 de abril de 2026
RESOLUCIÓN do 30 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a prórroga na contratación de axentes de emprego e desenvolvemento local, e se procede á súa convocatoria para o ano 2024 (código de procedemento TR351B).
Consellería de Emprego, Comercio e Emigración — III. Outras disposicións — 11/05/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, a entidade beneficiaria e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 44.04.322C.460.1 da Orde do 11 de setembro de 2024 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a prórroga na contratación de axentes de emprego e desenvolvemento local, e se procede á súa convocatoria para o ano 2024 (código de procedemento TR351B).
As persoas interesadas poden acceder e consultar a lista de entidades beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.pap.hacienda.gob.es/bdnstrans/GE/es/convocatorias/785893/concesiones
Santiago de Compostela, 30 de abril de 2026
RESOLUCIÓN do 30 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 26 de decembro de 2023 pola que se establecen as bases que regulan as subvencións para o fomento do emprego no medio rural (Aprol rural) e se procede á súa convocatoria para o exercicio do ano 2024 (código de procedemento TR351G).
Consellería de Emprego, Comercio e Emigración — III. Outras disposicións — 11/05/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 13.30.322C.460.5 da Orde do 26 de decembro de 2023 pola que se establecen as bases que regulan as subvencións para o fomento do emprego no medio rural (Aprol rural) e se procede á súa convocatoria para o exercicio do ano 2024 (código de procedemento TR351G).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.pap.hacienda.gob.es/bdnstrans/GE/es/convocatorias/738999/concesiones
Santiago de Compostela, 30 de abril de 2026
RESOLUCIÓN do 30 de abril de 2026 pola que se resolve o réxime de axudas a centros docentes privados concertados da Comunidade Autónoma de Galicia para a realización de probas de nivel lingüístico para o alumnado que realice os seus estudos no curso 2025/26.
Consellería de Educación, Ciencia, Universidades e Formación Profesional — III. Outras disposicións — 11/05/2026

De conformidade co establecido no artigo décimo segundo da Orde do 17 de decembro de 2025 pola que se regula o réxime de axudas a centros docentes privados concertados da Comunidade Autónoma de Galicia para a realización de probas de nivel lingüístico para o alumnado que realice os seus estudos no curso 2025/26, a Dirección Xeral de Ordenación e Innovación Educativa
Primeiro. Publicar a relación definitiva de centros beneficiarios das axudas coa cantidade asignada a cada centro, segundo se detalla no anexo I.
Segundo. Contra esta resolución, que pon fin á vía administrativa, poderase interpor recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de abril de 2026
Centros beneficiarios:
Centros non beneficiarios:
Renuncia:
RESOLUCIÓN do 28 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 22 de decembro de 2025 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia no ano 2026 (códigos de procedemento TR807K e TR807L).
Consellería de Emprego, Comercio e Emigración — III. Outras disposicións — 11/05/2026

En cumprimento do disposto no artigo 15 da Lei 9/2007, do 13 de xuño, de subvencións de Galicia, procédese á publicación das subvencións concedidas en virtude da Orde do 22 de decembro de 2025 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia no ano 2026 (códigos de procedemento TR807K e TR807L).
Finalidade da subvención: esta orde ten por obxecto subvencionar plans de formación dirixidos á capacitación para o desenvolvemento das funcións relacionadas co diálogo social e a negociación colectiva.
Na liña 1: plans de formación, compostos por actividades formativas dirixidas á capacitación para o desenvolvemento das funcións relacionadas co diálogo social no ámbito da Comunidade Autónoma de Galicia e a negociación colectiva promovidos polas organizacións sindicais ou empresariais previstas no artigo 5.1.a) da orde de convocatoria.
Na liña 2: plans de formación, compostos por actividades formativas dirixidas á capacitación para o desenvolvemento das funcións relacionadas co diálogo social no ámbito da Comunidade Autónoma de Galicia e a negociación colectiva promovidos polas organizacións sindicais ou empresariais previstas no artigo 5.1.b) da orde de convocatoria.
Norma reguladora: Orde do 22 de decembro de 2025 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se convocan na Comunidade Autónoma de Galicia no ano 2026 (códigos de procedemento TR807K e TR807L) (DOG núm. 9, do 15 de xaneiro).
Aplicación orzamentaria 14.02.324A.481.2 código de proxecto 2020 00013.
Crédito orzamentario: 584.213,00 € que se distribúe en:
a) 70 por cento para as subvencións destinadas ao financiamento dos plans de formación da liña 1: 408.949,10 euros.
b) 30 por cento para as subvencións destinadas ao financiamento de plans de formación da liña 2: 175.263,90 euros.
Santiago de Compostela, 28 de abril de 2026